 Safiirka Soomaaliya u fadhiya dalka Kenya Danjire Maxamed Cali Nuur Ameeriko oo munaasabadda khudbad kooban ka jeediyey ayaa faah faahiyey halgankii adkaa ee loosoo maray soo celinta dhismaha iyo dhulka Safaaradda Soomaaliya ay ku leedahay dalkan Kenya waxaana uu safiirku rajo ka muujiyey in sida ugu dhaqsiyaha badan dib u dhis loogu sameeyo dhismaha Safaaradda oo hada burbur xoogan uu ka muuqdo,sidoo kalena safiirku waxa uu goobta ka xusay in soo celinta hantida Qaranka uu kaalin mugleh ku lahaa Qunsulkii Safaaradda ee geeriyooday Alle ha u naxariistee Maxamed Aadan Edson. 